**E L Ő T E R J E S Z T É S**

**Javaslat Szombathely Megyei Jogú Város Önkormányzata 2024. évi**

**maradvány elszámolásának jóváhagyására**

Az államháztartásról szóló 2011. évi CXCV. törvényben, a végrehajtására kiadott 368/2011.(XII.31.) Kormányrendeletben, valamint az államháztartás számviteléről szóló 4/2013.(I.11.) Kormányrendeletben foglaltak szerint elkészítettük a 2024. év maradvány elszámolását.

Szombathely Megyei Jogú Város Önkormányzatának intézményekkel összesített maradványkimutatását az I. sz. melléklet tartalmazza. A maradvány az alaptevékenység és a vállalkozási tevékenység számvitelben elszámolt bevételeinek és kiadásainak egyenlege. A maradványkimutatás bemutatja még a kötelezettségvállalással terhelt maradványt, a szabad maradványt és a vállalkozási maradványt terhelő befizetési kötelezettséget. Az önkormányzat és intézményei vállalkozási tevékenységet nem végeznek.

**I.**

**Az önkormányzati költségvetési szervek maradvány elszámolása**

A Közgazdasági és Adó Osztály végrehajtotta az önkormányzat által fenntartott intézmények 2024. évi maradványának felülvizsgálatát.

A vizsgálat során felmérésre és értékelésre került az intézmények maradványa, a kötelezettségvállalással terhelt maradványok összegének megállapítása, továbbá javaslattételre került sor az intézményeknél feladatokkal nem terhelt maradványok elvonására.

Az előterjesztés II.sz. melléklete intézményenként részletesen tartalmazza a 2024. évi beszámoló 07. űrlap szerint megállapított maradvány összegét, mely 690.176 eFt. Az intézmények részére 2024. évben kiutalatlan irányító szervi támogatás összege 702.749 eFt.

A fenti két forrás biztosít fedezetet a 2024. évi kötelezettségvállalással terhelt (885.259 eFt) és a szabad, de visszaengedélyezésre kerülő maradványok (297.760 eFt), összegeire. Így a 2024. évi jóváhagyásra kerülő maradvány összesen 1.183.019 eFt.

A C.) pontban bemutatottak szerint a különbözetet elvonásra javasoljuk 209.906 eFt összegben.

1. **Kötelezettségvállalással terhelt maradvány (mindösszesen 885.259 eFt)**

Az államháztartásról szóló 2011. évi CXCV. törvény (továbbiakban: Áht.) szabályozásának megfelelően, továbbá a könyvvezetési szabályok alapján a könyvelésben kötelezettségvállalással terhelt maradvány összegeket a személyi jellegű kifizetések következő évre áthúzódó tételeit, a hóközi és a céllal adott, egyéb kifizetések képezték.

A dologi jellegű kötelezettségek a maradványt terhelő szállítói tartozásokat, visszaigazolt megrendeléseket és céllal kapott, pályázati pénzeszközöket tartalmazzák.

Az Áht. alapján a költségvetési szerv esetén az irányító szerv jogosult dönteni a költségvetési szerv maradványának felhasználható és elvonandó összegéről.

A következő B.) és C.) pontokban ezen tételek kerülnek bemutatásra.

1. **Az úgynevezett „szabad” maradvány összegek (mindösszesen 297.760 eFt), melyek indokolt feladatokkal, közgyűlési és bizottsági határozatokkal, stb... alátámasztott tételek, így az intézmények részére történő visszaengedélyezésére teszünk javaslatot.**

* Az ***Óvodák*** és a ***Köznevelési GAMESZ*** vonatkozásában ezen maradvány összeg mindösszesen **116.237 eFt**-ot jelent.

*Az alábbi tételekből és indokok alapján javasoljuk a visszaengedélyezését:*

* *A* **személyi juttatások és járuléka maradványának** együttes összege **49.496 eFt,** ebből az i*degennyelvi* (angol és német) foglalkozásokhoz kapcsolódó *maradvány* 12.869 eFt, *az évközi táppénzes, betegszabadságok* miatt keletkezett *maradvány* 31.385 eFt, a *betöltetlen állás miatti bérmaradvány* pedig 5.242 eFt.
* A *idegennyelvi foglalkozásokhoz kapcsolódó maradványból* 4.388 eFt-ot, az *évközi táppénzes, betegszabadságok**miatti bérmaradványból* 15.667 eFt-ot, és a *betöltetlen állás miatti bérmaradványából* 4.931 eFt-ot, így *összesen 24.986 e Ft-ot* a következő óvodák karbantartási, beruházási, felújítási kiadásaira szeretnékfelhasználni:
* Aréna Óvodában redőny felszerelése,
* Szivárvány Óvoda udvari játék javítás,
* Donászy Magda Óvoda alumínium bejárati ajtó,
* Játéksziget Óvoda tisztasági festés,
* Kőrösi Óvoda kerítés építés,
* Vadvirág Óvoda felújítás (termek, irodák, tornaszoba),
* Szűrcsapó Óvoda kerítés festés, klíma berendezés, burkolás,
* Benczúr Óvoda kerékpártároló tető készítése.
* Az *idegennyelvi foglalkozásokhoz kapcsolódó maradványt 8.481 eFt-ot* az óvodák a foglalkozásokat tartó óvodapedagógusok jutalmazására, a foglalkozások során használható eszközök és szakmai anyagok beszerzésére kívánják felhasználni.
* *Az évközi táppénzes, betegszabadságok*miatti bérmaradványból (9.652 eFt) és a *betöltetlen állás miatti bérmaradványból* (311 eFt) – ezek a fennmaradó összegek – az óvodák a dolgozók jutalmazására kívánja fordítani.
* A Köznevelési GAMESZ a *betegség miatti bérmaradványát* (6.066 eFt) a többletmunka díjazásaként a feladatot ellátó munkavállalók ösztönzésére kívánja felhasználni.
* A **dologi kiadások és felhalmozási kiadások maradványának** összege **66.741 eFt**, mely az alábbi célok, feladatok megvalósítása érdekében kerül visszaengedélyezésre.
* A Köznevelési GAMESZ részére a bizottsági határozatok alapján biztosított pénzeszközök:
* Közoktatási Szakértők Országos Egyesületével kapcsolatos kiadások,
* nyugdíjas óvodavezetők találkozójának kiadásai,
* nyugdíjas igazgatók találkozójának kiadásainak,
* táboroztatás költségei,
* óvodavezetők munkaközösségének kiadásai összesen 2.368 eFt.
* Szintén a Köznevelési GAMESZ-nél kerül jóváhagyásra 12.132 eFt, az alábbi kiadások fedezeteként:

óvodák udvarain száraz ágak metszése 2.910 eFt,

óvodák kötelező vízminőség vizsgálata 1.265 eFt,

előírt faültetés kiadásai 296 eFt,

Mesevár Óvoda esetében a tetőtéri ablak javítás, felújítási munkálatok - beázás miatti helyreállítás 1.475 eFt, kerékpár tároló bővítés, térkövezés költségei 476 eFt,

a Köznevelési GAMESZ karbantartási anyagok költsége 3.000 eFt,

a Maros Óvoda esetében lépcső újjáépítés 575 eFt, kazán korszerűsítés 117 eFt,

a Benczúr Óvodában fafelületek mázolása 540 eFt,

a Hétszínvirág Óvodában ajtó beépítése 1.478 eFt.

* Az Óvodákat érintő összesen 8.659 eFt, mely a szakmai feladat ellátásához kapcsolódó szolgáltatások (idegennyelv-oktatás, néptánc, kézműves nap, bábszínház,) maradványainak összegei, kisebb biztosítói kártérítések, száraz elem gyűjtő verseny, év végi karácsonyi ajándékozásra bizottsági határozat alapján, karbantartási munkák, melyek a következő évre áthúzódó tételeket jelentenek, így a fentiekben megnevezett célokra kerülnek felhasználásra.
* A 68/2023.(III.28.) VISB sz. határozat alapján az óvoda intézményi karbantartás előirányzatából átcsoportosított tételek maradványai (Benczúr Óvodában hinta beszerzés 81 eFt, Maros Óvodában kazán korszerűsítés 127 eFt, ).
* A Benczúr Óvoda kerítés áthelyezésének kiadásaira 175 eFt.
* Az Aréna Óvoda főbejárat esőelvezetés munkálatainak kiadásai 343 eFt.
* A Gazdag Erzsi Óvoda villamossági hálózat szerelésre biztosított pénzeszközök maradványa kerülne elköltésre 2025. évben 28.106 eFt.
* A Játéksziget Óvodában tároló ház építése 2.825 eFt.
* A Kőrösi Óvodában hulladékgyűjtő telepítése 370 eFt és kerítés építése 655 eFt.
* A Mocorgó Óvodában kamerarendszer telepítése 1.137 eFt, udvari térburkolat javítása 495 eFt és festés 568 eFt.
* Óvodai kertkapukat egységesen gombkilinccsel és rugós retesszel kell felszerelni (500 e Ft),
* Minden óvodai bejárati ajtóra, ahova lehetséges, mágneszárat indokolt felszerelni, vagy javítani (5.700 eFt),
* A Pipitér Óvodában feltétlenül szükséges kerítés építése (2.500 eFt).
* ***A Pálos Károly Szociális Szolgáltató Központ és Gyermekjóléti Szolgálat*** esetében a szabad maradvány mindösszesen 44.495 eFt. Visszaengedélyezése az alábbi tételekre történik:
* a Családok Átmeneti Otthonában folyosók festése és Széll Kálmán u.4. sz. alatti épületben ajtók festése 2.184 eFt,
* a Családok Átmeneti Otthonában villamoshálózat felújítása 3.112 eFt, a lakásokban emeletes ágyak, fotelágyak beszerzése 1.488 eFt, kazáncsere-fűtéskorszerűsítés 7.352 eFt, lakás felújítások, fürdőszoba vízvezeték hálózat felújítása 13.320 eFt.
* a Széll K. u. 4. az. alatti ingatlan elbontandó épületrésze épületgépészeti szerelési munkálatok 1.129 eFt, és bontási engedélyezési tervdokumentáció 674 eFt, valamint ezzel összefüggően alapító okirat módosításának ügyvédi költsége 132 eFt,
* a Szőllősi sétány 36.sz. alatti épület tetőablak javítása 238 eFt,
* a fénymásoló gépek karbantartása 243 eFt,
* a 2025. évre tervezett előirányzaton túl a vásárolt élelmezés tételén 7.623 eFt összegben többletkiadások fedezetének biztosítása, melyet a megnövekedett étel házhozszállítási igény indokol
* a bérleti díjak kiadásai tételen az előző évhez viszonyítottan 5.577 eFt összegű többletkiadás fedezetének biztosítása, mely az engedélyezett 2 db gépjármű tartós bérletéhez kapcsolódik,
* további dologi kiadási tételeken 1.423 eFt összegű többletkiadás fedezetének biztosítása, mely indikatív árajánlatokkal igazolt.
* ***A Szombathelyi Egészségügyi és Kulturális Intézmények Gazdasági Ellátó Szervezeténél*** azAlapvető Jogok Biztosa által feltárt hiányosságok megszüntetéséhez – a Szombathely város háziorvosi rendelőinek akadálymentesítéséhez – az egészségügyi ágazat kiadásai között tervezett 12.000 eFt-on felüli szükséges forrás 7.216 eFt összesen.
* ***A Városi Vásárcsarnok*** részére a II. csarnok klimatizálásához, illetve a tetőre történő napelemek telepítéséhez 7.328 eFt összegben kerül visszaengedélyezésre a szabad maradvány összege.
* A ***Polgármesteri Hivatal*** esetében a szabad maradvány összege (122.484 eFt), melynek visszaengedélyezését a személyi juttatások előirányzatán 93.310 eFt összegben, a kapcsolódó munkaadókat terhelő járulékok kiadási tételén 12.130 eFt összegben, továbbá az informatikai kiadások működési és felhalmozási kötelezettségeire (építményadó térinformatikai támogatása, eszközbeszerzés, szünetmentes berendezés, lift javítási költségek, stb.) 17.044 eFt összegben javasoljuk.

1. **A „szabad” maradvány összegek, melyek elvonásra kerülnek (mindösszesen 209.906 eFt)**

* Az ***Óvodák*** esetében a személyi juttatások és járulékai előirányzatának fel nem használt összegei (58.210 eFt) kerülnek elvonásra. Jelentős összegű maradvány főként alábbi két tételen keletkezett. Az egyik a felmentési időre járó juttatások kiadásai (a tervezett, de nyugdíjba nem vonulók utáni bérelemek). A másik pedig jogszabályokon alapuló változásból, mivel az öregségi nyugdíj mellett a köznevelési intézményekben lehetőség volt közalkalmazotti jogviszony folytatására, így járulék megtakarítás keletkezett. Kisebb maradványok a közlekedés és szemüveg költségtérítés tételsorokon képződtek.
* A ***Szombathelyi Köznevelési GAMESZ-nél*** az elvonható maradvány a személyi juttatások és járulékai előirányzatokon keletkezett összesen 9.566 eFt-ban, ebből nagyobb nagyságrendet a sajátos nevelési igényű gyermekek oktatásával foglalkozó pedagógusokkal kapcsolatos kiadások maradványa jelent, mely a tervezett foglalkoztatási óraszám és a tényleges foglalkoztatási óraszám különbsége.
* A ***Savaria Szimfonikus Zenekarnál*** az összes elvonható maradvány összege 7.268 eFt, melyből 5.066 eFt az egyszerűsített közteherviselési hozzájárulásról szóló törvénnyel összefüggően keletkezett, mely a személyi juttatások járulékköteles maradványához nem kapcsolódó rész. További része a közüzemi díjakon fel nem használt összeg, ami 2.202 eFt-ot jelentett.
* A ***Pálos Károly Szociális Szolgáltató Központ és Gyermekjóléti Szolgálat*** esetében az elvonandó maradványok (összesen 6.149 eFt) a fel nem használt költségtérítések és illetmények 4.845 eFt összegéből, a szakmai anyagok kiadásain megtakarított 61 eFt összegéből, valamint a felhalmozási kiadások maradványaként egyéb tárgyi eszközök beszerzésére tervezett összegéből 864 eFt, tervezett felújítási kiadások maradványa pedig 379 eFt volt.
* A ***Szombathelyi Egészségügyi és Kulturális Intézmények Gazdasági Ellátó Szervezeténél*** az elvonásra javasolt tételek (összesen 41.774 eFt) a következőek:
  + - * Tartós betegség, helyettesítések miatti maradvány a személyi juttatások és járulékai előirányzatán 4.532 eFt.
      * Költségvetésben tervezett, de fel nem használt teljesítmény ösztönző keret és járuléka 612 eFt.
      * Az Egészségfejlesztési Iroda működtetéséhez az Országos Kórházi Főigazgatóságtól 2024. évben támogatást kapott, így az e célra eredeti költségvetésben tervezett önkormányzati támogatás ezzel úgymond kiváltásra került, így személyi juttatások és járulékai tekintetében 18.626 eFt elvonható. Dologi kiadások előirányzatán 6.574 eFt az elvonható rész.
      * A dologi kiadások előirányzatának maradványaként ezen felül 11.430 eFt keletkezett:
* közüzemi díjak tételsorait érintően 1.431 eFt,
* az Anyatejgyűjtő szolgálat takarékos gazdálkodásának köszönhetően 1.771 eFt,
* a védőnői szolgálat működtetéséhez biztosított önkormányzati támogatás –NEAK finanszírozás által kiváltott - fel nem használt része 5.413 eFt összegben, a felnőtt fogászati körzet részére jóváhagyott rész 262 eFt,
* a háziorvosi ügyelet utáni helyettesítés fedezetére nyújtott önkormányzati támogatáshoz kapcsolódó kiadási tételen keletkezett maradvány összeg 2.553 eFt.
* A ***Szombathelyi Egyesített Bölcsődei Intézmény*** maradványa 20.267 eFt, amely főként a munkaadókat terhelő járulékok előirányzatán képződött 17.314 eFt összegben, ami teljes egészében a személyi juttatások járulékköteles maradványához nem kapcsolódó rész. Továbbá 2.842 eFt összesen költségtérítések és reprezentációs kiadások fel nem használt maradványai.Felhalmozási kiadásokon 111 eFt felhasználásra nem került maradvány keletkezett.
* A ***Városi Vásárcsarnoknál*** az elvonásra javasolt összeg 72 eFt, mely a közüzemi díjakon elért megtakarítás maradványa.
* A ***Polgármesteri Hivatal*** esetébenaz elvonásra javasolt összeg 66.600 eFt, mely elsősorban dologi kiadások maradványa.

A megállapítások részletes leírása az ellenőrzési feljegyzésekben találhatóak.

A jóváhagyásra javasolt maradvány összege (mely tartalmazza az elvonás összegét is) kiemelt előirányzatonkénti visszaengedélyezését a II.sz. mellékletben foglaltak szerint javasoljuk.

**II.**

**Szombathely Megyei Jogú Város Önkormányzatának**

**maradvány elszámolása (intézmények nélkül)**

ezer Ft-ban

|  |  |
| --- | --- |
| 01 Alaptevékenység költségvetési bevételei | 27 007 463 |
| 02 Alaptevékenység költségvetési kiadásai | 17 991 364 |
| **I Alaptevékenység költségvetési egyenlege (=01-02)** | **9 016 099** |
| 03 Alaptevékenység finanszírozási bevételei | 9 831 675 |
| 04 Alaptevékenység finanszírozási kiadásai | 16 321 572 |
| **II Alaptevékenység finanszírozási egyenlege (=03-04)** | **­-6 489 897** |
| **A) Alaptevékenység maradványa (=±I±II)** | **2 526 202** |
| 05 Vállalkozási tevékenység költségvetési bevételei | 0 |
| 06 Vállalkozási tevékenység költségvetési kiadásai | 0 |
| **III Vállalkozási tevékenység költségvetési egyenlege (=05-06)** | **0** |
| 07 Vállalkozási tevékenység finanszírozási bevételei | 0 |
| 08 Vállalkozási tevékenység finanszírozási kiadásai | 0 |
| **IV Vállalkozási tevékenység finanszírozási egyenlege (=07-08)** | **0** |
| **B) Vállalkozási tevékenység maradványa (=±III±IV)** | **0** |
| **C) Összes maradvány (=A+B)** | **2 526 202** |

A III. sz. mellékletben ágazatonként részletezett jóváhagyásra javasolt maradványok tartalmazzák az egyes ágazatoknál jelentkező 2025. évre áthúzódó kötelezettségeket 2.438.655 eFt összegben. Ezek bizottsági, közgyűlési döntéseken és 2024. évben megkötött, illetve előkészített szerződéseken alapuló kötelezettségvállalások, valamint céllal kapott pályázati pénzeszközök és előzetes kötelezettségvállalások összegei, a számviteli kimutatások és a szakmai osztályok javaslata alapján.

A 2024. évről áthúzódó kötelezettségvállalásokra a maradvány összege fedezetet nyújt, de a rendelkezésre álló forrásokat még növeli azon pályázati pénzeszközök és egyéb áthúzódó bevételek összege, amely bevételek 2025. évben fognak realizálódni az alábbi táblázat szerint:

|  |  |
| --- | --- |
| **Előirányzat megnevezése** | **Összeg** |
| **(ezer forintban)** |
| **Működési - áthúzódó bevételek** |  |
| Savaria Városfejlesztési Kft. - tagi kölcsön visszatérülés | 20 000 |
| INTERREG Europe OD4GROWTH pályázat | 30 917 |
| City-to-city Exchanges (Városok közötti csereprogram) projekt | 1 618 |
| Interreg CE Program - Green LaMiS projekt - ERFA támogatás | 44 415 |
| CERV-2023-CITIZENS-TOWN-TT projekt - Testre szabott energia | 5 370 |
| Horizon Europe WeGenerate ("Társ város") projekt | 6 355 |
| Víziközmű és szennyvízközmű használati díjbevételhez kapcsolódó áfa visszaigénylés | 143 291 |

|  |  |
| --- | --- |
| **Fejlesztési - áthúzódó bevételek** |  |
| JUSTNature projekt | 92 239 |
| ***Összesen 2024. évi áthúzódó forrás*** | **344 205** |
| ***2024. évi maradvány önkormányzat*** | **2 526 202** |
| ***MINDÖSSZESEN FORRÁS*** | ***2 870 407*** |
| ***MINDÖSSZESEN KÖTELEZETTSÉG ÖNKORMÁNYZAT (III.sz. melléklet)*** | ***2 438 655*** |
|  |  |
| **2025.évi költségvetésben felhasználható szabad maradvány** | **431 752** |

Az intézményi maradvány elszámolásokról készült jelentések a Közgazdasági és Adó Osztályon, az ágazatok által leadott kötelezettségek dokumentumai az ágazati osztályoknál megtalálhatók.

**III.**

**Szombathely Megyei Jogú Város pénzügyi helyzetének értékelése**

**A II. pontban kifejtettek alapján a 2024.évi költségvetési rendelet végrehajtása során – figyelembe véve az áthúzódó bevételi forrásokat, valamint kötelezettségvállalásokat – 431.752 eFt szabad forrás keletkezett, melyből 219.750 eFt a 2025. évi költségvetésről szóló 4/2025. (II.28.) önkormányzati rendeletben már betervezésre került. Az új célokra felhasználható források nagy része az intézmények gazdálkodásában keletkezett úgy, hogy ezen összeg elvonása nem veszélyezteti a működésüket. A fennmaradó, még 2025-ben fel nem használt, 212.002 eFt összegű szabad forrás felhasználására a 2025. évi költségvetés II. számú módosítása során teszek javaslatot.**

**Szombathely, 2025. május „ „**

**/:Dr. Nemény András:/**

**H AT Á R O Z A T I J A V A S L A T**

**……./2025. (V.29.) Kgy. sz. határozat**

Szombathely Megyei Jogú Város Közgyűlése az önkormányzat továbbá költségvetési szervei 2024. évi maradvány elszámolására vonatkozó előterjesztést megtárgyalta és ezzel kapcsolatosan az alábbi döntéseket hozta:

1. jóváhagyja az önkormányzati intézmények maradványát, és annak felhasználását engedélyezi a II. számú mellékletben részletezettek szerint;
2. elfogadja az önkormányzat jóváhagyásra javasolt maradványát a III. számú mellékletben részletezettek alapján;
3. felkéri a polgármestert és a jegyzőt, hogy a fentiek szerint jóváhagyott maradvány átvezetéséről a II-III.sz. mellékletekben foglaltak szerint a költségvetési rendelet módosításakor gondoskodjon.

**Felelősök:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(a végrehajtás előkészítéséért:

Stéger Gábor a Közgazdasági és Adó Osztály vezetője)

**Határidő:** következő költségvetési rendelet módosítás